b'\n_START_ARTICLE_\nPetterdita\n_START_SECTION_\nCaracter\xc3\xadstiques\n_START_PARAGRAPH_\nLa petterdita \xc3\xa9s un carbonat de f\xc3\xb3rmula qu\xc3\xadmica PbCr\xe2\x82\x82\xc2\xb3\xe2\x81\xba(CO\xe2\x82\x83)\xe2\x82\x82(OH)\xe2\x82\x84\xc2\xb7H\xe2\x82\x82O. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 2. \xc3\x89s l\'analeg amb crom(III) de la dundasita._NEWLINE_Segons la classificaci\xc3\xb3 de Nickel-Strunz, la petterdita pertany a "05.D - Carbonats amb anions addicionals, amb H\xe2\x82\x82O, amb cations grans i de mida mitjana" juntament amb els seg\xc3\xbcents minerals: alumohidrocalcita, nasledovita, paraalumohidrocalcita, dresserita, dundasita, montroyalita, estronciodresserita, kochsandorita, hidrodresserita, schuilingita-(Nd), sergeevita i szymanski\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Red Lead, al camp de Dundas del Districte de Zeehan, a Tasm\xc3\xa0nia, Austr\xc3\xa0lia. Tamb\xc3\xa9 ha estat descrita al jaciment de Callenberg North, a la localitat de Callenberg, a Sax\xc3\xb2nia (Alemanya). Aquests s\xc3\xb3n els dos \xc3\xbanics indrets on ha estat trobada aquesta esp\xc3\xa8cie mineral.'